**Η ΑΝΑΠΤΥΞΙΑΚΗ ΣΥΜΠΡΑΞΗ «ΠΡΟ-ΩΘΗΣΗ»**

Στα πλαίσια της υλοποίησης της πράξης με τίτλο **«Τοπικό Σχέδιο για την Απασχόληση στους Δήμους Αλεξανδρούπολης- Σαμοθράκης»** στο πλαίσιο της δράσης 7: «Τοπικά Σχέδια για την Απασχόληση προσαρμοσμένα στις ανάγκες των τοπικών αγορών εργασίας» της Κατηγορίας Παρέμβασης 1: «Ενεργητικές πολιτικές απασχόλησης» του Θεματικού Άξονα Προτεραιότητας 3: «Διευκόλυνση της πρόσβασης στην Απασχόληση», του Επιχειρησιακού Προγράμματος «Ανάπτυξη Ανθρώπινου Δυναμικού» 2007-2013, συγχρηματοδοτούμενων από το ΕΚΤ, **ανακοινώνει την έναρξη της εν λόγω Πράξης.**

**1. Στόχοι/αναμενόμενα αποτελέσματα από την υλοποίηση της Πράξης:**

Η προώθηση στην απασχόληση **100 ανέργων ή νέων επιστημόνων ή ασφαλισμένων στον ΟΓΑ, των Δήμων Αλεξανδρούπολης και Σαμοθράκης**, με απώτερο στόχο την επαγγελματική τους ένταξη. Περιλαμβάνει ένα πλέγμα αλληλοσυμπληρούμενων ενεργειών και υπηρεσιών που ως στόχο έχουν την ολοκληρωμένη εξατομικευμένη υποστήριξη και προετοιμασία των ωφελούμενων για την προώθηση τους στην απασχόληση στο πλαίσιο της βιώσιμης ανάπτυξης της περιοχής παρέμβασης.

* **20 άτομα θα τοποθετηθούν σε υφιστάμενες μονάδες** που δραστηριοποιούνται στο λιμένα της Αλεξανδρούπολης
* **25 άτομα θα υποστηριχθούν στη σύσταση ατομικών ή άλλων επιχειρήσεων**, που θα δραστηριοποιούνται ως:
* Συνοδοί– οδηγοί σε δραστηριότητες εναλλακτικού τουρισμού
* Εκπαιδευτές σε εναλλακτικές μορφές τουρισμού
* Παροχή τεχνικών υπηρεσιών– επιδιορθώσεων– συντήρησης κτιρίων
* **55 ωφελούμενοι θα συμμετέχουν σε 8 συνολικά Κοινωνικές Συνεταιριστικές Επιχειρήσεις** με τα εξής αντικείμενα δραστηριότητας:
* Καθαριότητα
* Μικρές τεχνικές εργασίες
* Διαμόρφωση– συντήρηση- ανάπλαση εξωτερικών χώρων και χώρων πρασίνου
* Υπηρεσίες υποδοχής, ενημέρωσης και ξενάγησης επισκεπτών/ τουριστών

**2. Οφέλη από τη συμμετοχή στην Πράξη:**

Οι συμμετέχοντες στο Σχέδιο Δράσης θα ωφεληθούν ποικιλοτρόπως, καθώς:

* Θα δεχτούν **Εξατομικευμένη Συμβουλευτική στήριξη** ανάλογα με τους στόχους του καθενός (έναρξη επιχειρηματικής δραστηριότητας ή απασχόληση με τοποθέτηση σε ήδη υφιστάμενη θέση).
* Θα **συμμετάσχουν σε ένα τουλάχιστον από τα προγράμματα κατάρτισης** που περιλαμβάνονται στην πράξη.
* Θα **λάβουν εκπαιδευτικό επίδομα** (5,00 ευρώ ανά ώρα κατάρτισης- στο ποσό συμπεριλαμβάνονται οι ασφαλιστικές εισφορές) **για τη συμμετοχή τους στα προγράμματα κατάρτισης.**
* Θα λάβουν πληροφόρηση και εξειδικευμένη συμβουλευτική υποστήριξη μέσω των **θεματικών εργαστηρίων** που θα συμμετάσχουν.
* Θα δεχθούν **επιστημονική υποστήριξη τόσο για την αξιοποίηση της νέας επιχειρηματικότητας όσο και για την απορρόφηση σε νέες θέσεις εργασίας.**
* Θα **απορροφηθούν σε θέσεις εργασίας** επιχειρήσεων αξιοποιώντας μάλιστα για τους νέους κάτω των 25 ετών τη δυνατότητα του άρθρου 43 του νόμου 3986/2011 για απόκτησης εργασιακής εμπειρίας ή θα ξεκινήσουν ατομική και συλλογική επιχειρηματική δραστηριότητα ιδρύοντας είτε Ατομικές Επιχειρήσεις, είτε Κοινωνικές Συνεταιριστικές Επιχειρήσεις.

**3. Εταίροι της Αναπτυξιακής Σύμπραξης:**

* ΚΕΝΤΡΟ ΜΕΡΙΜΝΑΣ ΟΙΚΟΓΕΝΕΙΑΣ ΚΑΙ ΠΑΙΔΙΟΥ (ΚΜΟΠ)
* ΕΠΙΜΕΛΗΤΗΡΙΟ ΕΒΡΟΥ
* ΔΗΜΟΣ ΑΛΕΞΑΝΔΡΟΥΠΟΛΗΣ
* ΔΗΜΟΣ ΣΑΜΟΘΡΑΚΗΣ
* ΕΜΠΟΡΙΚΟΣ ΣΥΛΛΟΓΟΣ ΑΛΕΞΑΝΔΡΟΥΠΟΛΗΣ
* ΚΕΚ "ΜΕΝΤΩΡ" ΑΝΤΩΝΙΑΔΗΣ & ΣΙΑ Ο.Ε.
* HEADWAY ΣΥΜΒΟΥΛΟΙ ΟΙΚΟΝΟΜΟΛΟΓΟΙ ΕΠΕ

Οι **εταίροι** που συμμετέχουν στο συγκεκριμένο έργο θα υλοποιήσουν **δράσεις αντίστοιχες με τη φύση των δραστηριοτήτων** τους, **οι οποίες αλληλοσυμπληρώνονται μέσω της δικτύωσης και της άμεσης συνεργασίας τους,** καλύπτοντας όλες τις κατηγορίες ενεργειών που απαιτούνται για την επίτευξη των στόχων και των αναμενόμενων αποτελεσμάτων του.

**4. Δικαίωμα συμμετοχής:**

Δικαίωμα συμμετοχής στις δράσεις της Πράξης έχουν οι ενδιαφερόμενοι/ες που πληρούν αθροιστικά όλες τις κατωτέρω προϋποθέσεις:

α) να είναι μόνιμοι **κάτοικοι της περιοχής παρέμβασης,** δηλαδή των Δήμων Αλεξανδρούπολης και Σαμοθράκης, της Περιφέρειας Ανατολικής Μακεδονίας - Θράκης

β) να ανήκουν **σε μια από τις παρακάτω Κατηγορίες**:

* Να είναι **άνεργοι**, εγγεγραμμένοι στα Μητρώα Ανεργίας του ΟΑΕΔ, ή
* Να είναι **ασφαλισμένοι στον ΟΓΑ,** με ατομικό εισόδημα από γεωργικές δραστηριότητες που δεν υπερβαίνει τις 3.000 € για το οικονομικό έτος 2013 (χρήση του 2012), το δε ατομικό πραγματικό, ή αντικειμενικό εισόδημά τους από τις λοιπές πηγές δεν υπερβαίνει το ποσό των 9.000,00€. Επισημαίνεται ότι δεν πρέπει να υπερβαίνουν ανά κατηγορία τα όρια του εισοδήματος, ή
* Να είναι **νέοι επιστήμονες** (ιατροί, οδοντίατροι, κτηνίατροι, φαρμακοποιοί, δικηγόροι, μηχανικοί που είναι απόφοιτοι Πανεπιστημιακών, Πολυτεχνικών Σχολών), εφόσον πληρούν τις προϋποθέσεις της πρόσκλησης,

1. Να έχουν κάνει έναρξη επιτηδεύματος (στην αρμόδια Δ.Ο.Υ.) υποχρεωτικά από την 02.01. 2011 και μετά.
2. Δύνανται να ενταχθούν στο πρόγραμμα και όσοι έχουν προβεί σε έναρξη επιτηδεύματος από την 01/01/2010 και μετά, δηλώνοντας ως έδρα την οικία τους, με την προϋπόθεση ότι από την 02/01/2011 και μετά, έχουν προβεί σε πρώτη μεταβολή έδρας σε ανεξάρτητο επαγγελματικό χώρο. Ως ημερομηνία έναρξης θα θεωρείται η πρώτη μεταβολή.
3. Να μην έχει παρέλθει χρονικό διάστημα μέχρι την ημερομηνία έναρξης δραστηριότητας τους, μεγαλύτερο των έξι (6) ετών από το χρόνο κτήσης του πτυχίου τους (για τις λοιπές κατηγορίες) ή της απόκτησης της ειδικότητας τους (για τους ιατρούς). Όταν στο χρονικό διάστημα των έξι (6) ετών περιλαμβάνεται χρόνος παρακολούθησης κύκλου μεταπτυχιακών σπουδών, ο χρόνος αυτός παρατείνει αντίστοιχα το όριο των έξι (6) ετών. Η ανωτέρω ρύθμιση δεν αφορά στους ιατρούς.

Για τους πτυχιούχους αλλοδαπής το διάστημα των έξι (6) ετών υπολογίζεται από την αναγνώριση του πτυχίου τους από το ΔΟΑΤΑΠ.

1. Για τα πτυχία που έχουν αποκτηθεί σε χώρα της Ευρωπαϊκής Ένωσης και δεν απαιτείται αναγνώριση από το ΔΟΑΤΑΠ το διάστημα των έξι (6) ετών, υπολογίζεται από την λήψη του πτυχίου.

Να έχουν ηλικία μέχρι 34 ετών, (έως την ημερομηνία έναρξης της δραστηριότητας τους) πλην των ιατρών και των γυναικών νέων επιστημόνων, μητέρων ενός τουλάχιστον ανήλικου τέκνου και ανεξαρτήτως ειδικότητας που μπορούν να έχουν ηλικία μέχρι 42 ετών. Για όσους έχουν αποκτήσει μεταπτυχιακό τίτλο σπουδών, μέχρι τη συμπλήρωση του ορίου ηλικίας των 34 ετών, το όριο αυτό παρατείνεται αντίστοιχα κατά το χρονικό διάστημα που αφορά στις μεταπτυχιακές σπουδές. Κατά τον υπολογισμό της ηλικίας του ωφελούμενου θα λαμβάνεται υπόψη η τριακοστή πρώτη Δεκεμβρίου του έτους γεννήσεως του. Οι μεταπτυχιακές σπουδές εξωτερικού λαμβάνονται υπόψη εφόσον υπάρχει αναγνώριση τους από το ΔΟΑΤΑΠ.

1. Στο εκκαθαριστικό τους σημείωμα από την οικεία ΔΟΥ για το οικονομικό έτος της έναρξης δραστηριότητάς τους, το ατομικό εισόδημά τους να μην υπερβαίνει το ποσό των 12.000,00€. Ειδικά για τις κατηγορίες νέων επιστημόνων για τις οποίες απαιτείται πρακτική άσκηση για την απόκτηση ειδικότητας ή άδειας άσκησης επαγγέλματος (όπως ιατροί, δικηγόροι κ.α.), η αμοιβή τους κατά τη διάρκεια της πρακτικής άσκησης δεν υπολογίζεται ως εισόδημα προκειμένου να ενταχθούν στο πρόγραμμα.
2. Να έχουν την Ελληνική υπηκοότητα ή την υπηκοότητα άλλου Κράτους – Μέλους της Ε.Ε. ή είναι ομογενείς ή υπήκοοι τρίτων χωρών που έχουν δικαίωμα διαμονής και απασχόλησης στη χώρα μας και είναι νόμιμοι κάτοικοι αυτής.
3. Να διαθέτουν αριθμό φορολογικού μητρώου (Α.Φ.Μ.) και
4. Να έχουν εκπληρώσει ή νόμιμα απαλλαχθεί από τις στρατιωτικές τους υποχρεώσεις (οι άνδρες υποψήφιοι).

Στους ωφελούμενους δεν εντάσσονται όσοι έχουν ιδρύσει τις κάτωθι μορφές εταιρειών:

1. Ανώνυμες Εταιρείες (Α.Ε.),
2. Αστικές μη κερδοσκοπικές εταιρείες,
3. Όσοι είχαν άλλη επιχείρηση πριν από τη νέα έναρξη επιτηδεύματος στη Δ.Ο.Υ., εκτός της έναρξης δραστηριότητας ιατρού άνευ ειδικότητας, η οποία δεν υπερβαίνει, σε καμία περίπτωση, τους δώδεκα (12) μήνες.

**5. Δικαιολογητικά Συμμετοχής:**

**Δικαιολογητικά συμμετοχής για όλες τις κατηγορίες:**

1. Συμπληρωμένη αίτηση συμμετοχής
2. Φωτοτυπία Δελτίου Αστυνομικής Ταυτότητας ή Φωτοτυπία Διαβατηρίου. Για τους υπηκόους άλλων κρατών, άδεια παραμονής και άδεια εργασίας.
3. Έγγραφο πιστοποίησης τόπου διαμονής ή υπεύθυνη δήλωση
4. Φωτοτυπία τίτλων σπουδών (εάν υπάρχουν)
5. Φωτοτυπία πτυχίων/ πιστοποιητικών ξένων γλωσσών (εάν υπάρχουν)
6. Πιστοποιητικό γνώσης χρήσης Ηλεκτρονικών Υπολογιστών (εάν υπάρχει)
7. Βεβαιώσεις παρακολούθησης προγραμμάτων κατάρτισης (εάν υπάρχουν)
8. Εκκαθαριστικό Οικονομικού Έτους 2013 (χρήση του 2012), από την Εφορία (Για τη περίπτωση που ο/η ενδιαφερόμενος/η δεν υποβάλλει φορολογική δήλωση λόγω χαμηλού εισοδήματος θα πρέπει να υποβληθεί υπεύθυνη δήλωση θεωρημένη από την αρμόδια Δ.Ο.Υ. ή το Κ.Ε.Π., ότι νομίμως δεν υποβάλλει φορολογική δήλωση, ενώ σε περίπτωση απορίας, ο/η ενδιαφερόμενος/η υποχρεούται να προσκομίσει βιβλιάριο απορίας από τη Πρόνοια).
9. Δικαιολογητικά από Στρατολογία σχετικά με το αν έχουν εκπληρώσει ή νόμιμα απαλλαχθεί από τις στρατιωτικές τους υποχρεώσεις (για άνδρες υποψήφιους).
10. Πιστοποιητικό οικογενειακής κατάστασης (εντός 6μηνών).
11. Έγγραφο που να πιστοποιεί το Α.Φ.Μ. (εκκαθαριστικό εφορίας, έγγραφο από την οικεία Δ.Ο.Υ. ή υπεύθυνη δήλωση που να δηλώνει το Α.Φ.Μ.).

**Επιπλέον δικαιολογητικά συμμετοχής για ανέργους:**

1. Κάρτα ανεργίας του ΟΑΕΔ σε ισχύ για τους άνεργους

**Επιπλέον δικαιολογητικά συμμετοχής για νέους επιστήμονες:**

1. Έναρξη επιτηδεύματος στη ΔΟΥ και τυχόν μεταβολές έδρας
2. Φωτοτυπίες τίτλων σπουδών. Για τους πτυχιούχους αλλοδαπής, αναγνώριση του πτυχίου τους από το ΔΟΑΤΑΠ, όπου απαιτείται.
3. Εκκαθαριστικό σημείωμα από την οικεία ΔΟΥ για το οικονομικό έτος της έναρξης δραστηριότητάς τους
4. Υπεύθυνη δήλωση ότι δεν έχουν ιδρύσει τις κάτωθι μορφές εταιρειών: α) Ανώνυμες Εταιρείες (Α.Ε.), β) Αστικές μη κερδοσκοπικές εταιρείες και γ) Άλλη επιχείρηση πριν από τη νέα έναρξη επιτηδεύματος στη Δ.Ο.Υ. (εκτός της έναρξης δραστηριότητας ιατρού άνευ ειδικότητας, η οποία δεν υπερβαίνει, σε καμία περίπτωση, τους δώδεκα (12) μήνες).

**Επιπλέον δικαιολογητικά συμμετοχής για ασφαλισμένους του ΟΓΑ:**

1. Βεβαίωση ασφάλισης στον ΟΓΑ

**6. Προθεσμίες και Διαδικασία Υποβολής Αιτήσεων Συμμετοχής:**

Οι ενδιαφερόμενοι καλούνται να συμπληρώσουν την αίτηση και να την υποβάλουν μαζί με τα απαραίτητα δικαιολογητικά, είτε αυτοπροσώπως είτε με άλλο εξουσιοδοτημένο από αυτούς πρόσωπο, εφόσον η εξουσιοδότηση φέρει την υπογραφή τους θεωρημένη από δημόσια αρχή, είτε ταχυδρομικά με συστημένη επιστολή, τις εργάσιμες ημέρες και ώρες: 09:00-15:00, στην εξής διεύθυνση:

* **«Πολυκοινωνικό Κέντρο Δήμου Αλεξανδρούπολης», Κέντρο Κοινωνικής Προστασίας- Αλληλεγγύης, Παιδείας και Περιβάλλοντος, Καρτάλη 2, 68100, Αλεξανδρούπολη, Νομός Έβρου, Τηλ.: 25510 26298, Fax: 25510 21343, τις εργάσιμες ημέρες και ώρες: 09:00-15:00**

Στην περίπτωση ταχυδρομικής αποστολής, το εμπρόθεσμο της αίτησης κρίνεται με βάση την ημερομηνία που φέρει ο φάκελος αποστολής, ο οποίος μετά την αποσφράγισή του επισυνάπτεται στην αίτηση του υποψηφίου.

**Η προθεσμία υποβολής των αιτήσεων είναι από τις 10/12/2013 έως και τις 10/01/2014.**

Οι υποψήφιοι μπορούν να αναζητήσουν τα έντυπα των αιτήσεων καθώς και λοιπά σχετικά με την ανακοίνωση εκδήλωσης ενδιαφέροντος έγγραφα, στις εξής διευθύνσεις:

* «Πολυκοινωνικό Κέντρο Δήμου Αλεξανδρούπολης», Κέντρο Κοινωνικής Προστασίας- Αλληλεγγύης, Παιδείας και Περιβάλλοντος, Καρτάλη 2, 68100, Αλεξανδρούπολη, Νομός Έβρου, Τηλ.: 25510 26298, Fax: 25510 21343, τις εργάσιμες ημέρες και ώρες: 09:00-15:00
* Δημαρχείο Σαμοθράκης, 68002, Τηλ.: 25513 50810, Fax: 25510 41204, εργάσιμες ημέρες και ώρες: 9:00-15:00

και στις ιστοσελίδες των Εταίρων της Αναπτυξιακής Σύμπραξης «ΠΡΟ-ΩΘΗΣΗ»:

www.kmop.gr, [www.headway.gr](http://www.headway.gr), www.esalex.org, [www.kekmentor.gr](http://www.kekmentor.gr), [www.evroschamber.gr](http://www.evroschamber.gr/), www.alexpolis.gr, www.samothraki.gr